ಡಕೋಟ ಎಕ್ಸ್‌ಪ್ರೆಸ್ ೨೦೦೨ ರ ಕನ್ನಡ ಭಾಷೆಯ ಹಾಸ್ಯ ಚಲನಚಿತ್ರವಾಗಿದೆ, ಇದು ೨೦೦೧ ರ ಮಲಯಾಳಂ ಚಲನಚಿತ್ರ "ಈ ಪರಕ್ಕುಂ ತಾಲಿಕಾ"ದ ರೀಮೇಕ್ ಆಗಿದೆ. ಇದನ್ನು ರಾಕ್‌ಲೈನ್ ವೆಂಕಟೇಶ್ ನಿರ್ಮಿಸಿದ್ದಾರೆ ಮತ್ತು ಎಂ ಎಸ್ ರಾಜಶೇಖರ್ ನಿರ್ದೇಶಿಸಿದ್ದಾರೆ . ಚಿತ್ರದಲ್ಲಿ ರಾಕ್‌ಲೈನ್ ವೆಂಕಟೇಶ್ ಮತ್ತು ಓಂ ಪ್ರಕಾಶ್ ರಾವ್ ನಟಿಸಿದ್ದಾರೆ. == ಕಥಾವಸ್ತು == ಕೃಷ್ಣ ಹಳೆಯ ಬಸ್ ಹೊಂದಿದ್ದು, ಬಸ್ಸಿನ ದಯನೀಯ ಸ್ಥಿತಿಯಿಂದ ಅವನು ಸಾಕಷ್ಟು ಸಮಸ್ಯೆಗಳನ್ನು ಎದುರಿಸುತ್ತಾನೆ. ಈ ಬಸ್ ಅನ್ನು ನಿರ್ವಹಿಸಲು ಅವನು ಅನೇಕ ಬೆಲೆಬಾಳುವ ವಸ್ತುಗಳನ್ನು ಮಾರಾಟ ಮಾಡುತ್ತಾನೆ. ಅವನ ಸ್ನೇಹಿತ ಸುಂದರ್ ಮಾತ್ರ ಅವನ ಜೊತೆಗಾರ. ಇಲಿಯೂ ಒಂದು ಪಾತ್ರ ಅದು ಸುಂದರ್ ನ ಪಾಸ್ ಪೋರ್ಟ್ ತಿಂದಿತು. ಸುಂದರ್ ಆ ಇಲಿಯನ್ನು ಹಿಂಬಾಲಿಸುತ್ತಿರುತ್ತಾನೆ. ಗಾಯತ್ರಿ ಅಲೆಮಾರಿಯಾಗಿ ಬಸ್ಸು ಪ್ರವೇಶಿಸಿದಾಗ ಕಥೆಗೆ ತಿರುವು ಸಿಗುತ್ತದೆ. ಅವಳು ಒಬ್ಬ ಮಂತ್ರಿಯ ಮಗಳು. ಅವಳ ತಂದೆ ಅವಳನ್ನು ರಾಜಕೀಯಕ್ಕೆ ಸೇರುವಂತೆ ಒತ್ತಾಯಿಸಿದ್ದರು. ಹಾಗಾಗಿ ಮನೆ ಬಿಟ್ಟಿದ್ದಾಳೆ. ಪೊಲೀಸರು ಆಕೆಯನ್ನು ಪತ್ತೆ ಹಚ್ಚಿ ವಾಪಸ್ ಕರೆದೊಯ್ಯುತ್ತಾರೆ. ಅವಳ ತಂದೆ ಅವಳ ಮದುವೆಗೆ ವ್ಯವಸ್ಥೆ ಮಾಡುತ್ತಾರೆ. ಏತನ್ಮಧ್ಯೆ, ಗಾಯತ್ರಿಯಿಲ್ಲದೆ ತಾನು ಬದುಕಲು ಸಾಧ್ಯವಿಲ್ಲ ಎಂದು ಕೃಷ್ಣನಿಗೆ ಅರಿವಾಗಿ, ಕೃಷ್ಣ ಮತ್ತು ಸುಂದರ್ ರಹಸ್ಯವಾಗಿ ಅವಳ ಮನೆಗೆ ಪ್ರವೇಶಿಸುತ್ತಾರೆ ಮತ್ತು ಅಂತಿಮವಾಗಿ ಅವಳ ತಂದೆಯ ಹೃದಯವನ್ನು ಗೆಲ್ಲುವ ಮೂಲಕ ಎಲ್ಲವೂ ಚೆನ್ನಾಗಿ ಕೊನೆಗೊಳ್ಳುತ್ತದೆ. == ತಾರಾಗಣ == ರಾಕ್‌ಲೈನ್ ವೆಂಕಟೇಶ್ ಓಂ ಪ್ರಕಾಶ್ ರಾವ್ ಅಮೃತಾ ದೊಡ್ಡಣ್ಣ ಲೋಕನಾಥ್ ಮಾಲತಿ ಸರದೇಶಪಾಂಡೆ ಅಶೋಕ್ ಎಂ. ಎಸ್. ಉಮೇಶ್ ಸರಿಗಮ ವಿಜಿ ಮಿಮಿಕ್ರಿ ದಯಾನಂದ್ ಶಿವಾಜಿ ರಾವ್ ಜಾಧವ್ ಶಿವಧ್ವಜ್ ಶೆಟ್ಟಿ ಶ್ಯಾಮ್ ಯಾದವ್ ರತ್ನಾಕರ್ ಬೆಂಗಳೂರು ನಾಗೇಶ್ == ಉಲ್ಲೇಖಗಳು == == ಬಾಹ್ಯ ಕೊಂಡಿಗಳು == ಡಕೋಟ ಎಕ್ಸ್‌ಪ್ರೆಸ್ @ ಐ ಎಮ್ ಡಿ ಬಿ